ולויטה

ולויטה (באנגלית: Velveeta) הוא מותג של גבינה מעובדת שדומה לגבינה אמריקאית. הגבינה הומצאה בשנת 1918 על ידי אמיל פריי מחברת מונרו צ'יז במונרו, ניו יורק. בשנת 1923 התאגדה "חברת גבינת ולויטה" כחברה נפרדת.“New Incorporations,” New York Times, 15 February 1923 (10,000 preferred shares, 20,000 common shares). ב-1925 הגבינה יוצרה בשני טעמים, שווייצרי ואמריקאי."Everybody Says It's the Finest Cheese in the World (Velveeta/Monroe advertisement)." Goshen (NY) Independent Republican, 9 June 1925. החברה נרכשה על ידי תאגיד המזון קראפט בשנת 1927."Monroe." Middletown (NY) Times Herald, 21 November 1927 ("recently purchased").

 היסטוריה 
בשנות ה-30 של המאה ה-20, ולויטה הפכה למוצר הגבינה הראשון שקיבל את חותמת האישור של האגודה הרפואית האמריקאית.Velveeta Brand History, Accessed December 23, 2010. ב-1953 שונה תיאורו של המוצר לממרח גבינה, אך החל משנת 2002 ולויטה הוגדרה משפטית בארצות הברית כגבינה מעובדת ("מוצר גבינה מוכן ומפוסטר").

השם ולויטה נגזר מהמילה האנגלית velvet, שפירושה "קטיפה", והוא נועד לרמז על המרקם "הקטיפתי החלק" של המוצר. מרקמה החלק ויכולת ההתכה שלה הם מאפיינים הנובעים מערבוב מחדש של מי הגבינה בתהליך ההגבנה. המותג הורחב לשורת מוצרים הכוללת נגיסי גבינה, מקרוני עם גבינה ומחבתות גבינה.

 רכיבים 
המרכיבים של ולויטה על פי פרסומה של חברת קראפט הם: חלב, מים, מי גבינה, תרכיז חלבון חלב, שומן חלב, תרכיז חלבון מי גבינה, נתרן פוספט, ו-2% או פחות של מלח, סידן פוספט, חומצה לקטית, חומצה סורבית, נתרן ציטראט, נתרן אלגינאט, אנזימים, אפוקרוטנל, אנאטו ותרביות חיידקי גבינה. הגבינה מכילה כ-21% שומן ו-18% חלבון והיא מיוצרת מחלב פרה.

 סיווג כמוצר גבינה 
בשנת 2002, מנהל המזון והתרופות האמריקאי הוציא מכתב אזהרה לחברת קראפט על כך שולויטה נמכרת באריזה המתארת אותה כ-"ממרח גבינה מפוסטר",WARNING LETTER CHI-6-03, U.S. Food and Drug Administration to Kraft Foods North America, Inc. December 18, 2002. Accessed February 9, 2010. אשר ה-FDA טען כי זה הוא פרסום מטעה מכיוון שהמוצר רשום תרכיז חלבון חלב במרכיבים שלו. ולויטה נמכרת כעת בארצות הברית כ-"מוצר גבינה מפוסטר מעובד","What Is 'Real Kraft Cheese'?", Chicago Business, February 5, 2007. Accessed February 3, 2008. מונח שעבורו ל-FDA אין תקן מגדיר, ולכן עשוי להכיל תרכיז חלבון חלב.

 שיווק ופרסום 
קראפט פודס שיווקה את ולויטה כמרכיב בכריכי צ'ילי קון קסו וכריכה גבינה צלויים. ולויטה נמכרת בארצות הברית, קנדה, פנמה, הונג קונג, הפיליפינים וקוריאה הדרומית. בשנות ה-30 וה-40 היא נמכרה בבריטניה ובגרמניה בשם "וולוטה".

בשנות ה-80, ולויטה השתמשה בג'ינגל הפרסומי, "קולבי, שווייצרית וצ'דר, התערבבו כולם ביחד" ("Colby, Swiss and Cheddar, blended all together") בפרסומות הטלוויזיה שלה בארצות הברית כדי להסביר את טעמה ומרקמה, באותה תקופה הגבינה יוצרה מגבינה אמיתית.

קישורים חיצוניים


 הערות שוליים 

קטגוריה:מותגי מזון